Diari Oficial de la Generalitat Valenciana


Sumari del DOGV 2490, del 18-04-1995 (1995/834438)

ORDRE de 30 de març de 1995, de la Conselleria de Cultura, per la qual es convoquen beques per al perfeccionament de joves músics i cantants lírics, en centres nacionals i internacionals, durant el curs acadèmic 1995-96, i s'aproven les bases corresponents.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/30/(2)/dof/vci/html**

### Dades del document

Número de DOGV
:   2490

Data del DOGV
:   18-04-1995

Secció del DOGV
:   DISPOSICIONS GENERALS

Número del document
:   1995/834438


Data del document
:   30-03-1995

Organisme emissor
:   Conselleria de Cultura

Tipus de document
:   Ordre

ORDRE de 30 de març de 1995, de la Conselleria de Cultura, per la qual es convoquen beques per al perfeccionament de joves músics i cantants lírics, en centres nacionals i internacionals, durant el curs acadèmic 1995-96, i s'aproven les bases corresponents.   
Per tal de facilitar l'assistència a cursos de perfeccionament musical i de cant, tant a Espanya com a l'estranger durant el curs acadèmic 1995-96, d'acord amb els articles 2 i 31 de la Llei Orgànica 5/1982, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
 ORDENE:  
Primer  
Convocar la concessió de beques per al perfeccionament de joves músics i cantants lírics, en centres nacionals i internacionals, durant el curs acadèmic 1995-96, i aprovar les bases i el model de sol·licitud pels quals es regiran, que s'inclouen com a annexos I i II en aquesta ordre.  
Segon  
L'import global màxim a concedir serà de 65.939.209 pessetes, i es farà efectiu a càrrec del programa 455.10, línia de subvenció 409, del pressupost vigent.  
DISPOSICIONS FINALS  
Primera  
Autoritze el director general de Promoció Cultural perquè dicte les resolucions que requeresquen l'aplicació i el desenvolupament del que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera   
Contra aquesta ordre, que posa fi a la via administrativa, es podrà interposar recurs contenciós administratiu, dins el termini de dos mesos a partir del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura; tot això de conformitat amb el que estableixen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 30 de març de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases reguladores de la convocatòria de beques per a l'assistència a cursos de perfeccionament musical i cant durant el curs acadèmic 1995-96  
Primera. Objecte  
La concessió d'aquestes beques té com a objecte facilitar l'assistència a cursos de perfeccionament musical i de cant en les condicions i casos previstos en aquesta convocatòria.  
Segona. Beneficiaris  
1. Les beques objecte d'aquesta convocatòria s'adjudicaran entre els aspirants que complesquen i acrediten documentalment els requisits següents:   
a) Posseir la nacionalitat espanyola i ser resident en qualsevol municipi de la Comunitat Valenciana.  
b) Tenir la titulació superior de música o cant, en qualsevol de les seues especialitats, o estar en l'últim any de carrera.  
2. Aquestes beques s'atorgaran exclusivament a persones físiques i seran indivisibles. La durada màxima s'estableix en un curs acadèmic.  
Tercera. Modalitat i dotació de les beques  
La dotació de les beques es fixarà segons aquestes dues opcions:  
a) Modalitat A: fins un mes de durada; un màxim de 80.000 pessetes per a assistir a cursos a Espanya, i 175.000 pessetes per a cursos a l'estranger.  
b) Modalitat B: fins deu mesos (curs acadèmic); fins un màxim de 500.000 pessetes quan el cursos es realitzen a Espanya, i fins a 800.000 pessetes si són a l'estranger.  
L'import global màxim que es concedirà entre ambdues modalitats serà de 93.289.339 pessetes.   
Quarta. Sol·licituds  
1. El termini de presentació de sol·licituds serà d'un mes, comptador des de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds, dirigides al director general de Promoció Cultura de la Conselleria de Cultura, i formalitzades segons el model que s'adjunta com a annex II a aquesta convocatòria, podran presentar-se en la Conselleria de Cultura (av. de Campanar, 32, de València), en les direccions territorials de Cultura d'Alacant (c. Carratalà, 47), Castelló (av. del Mar, 23) i València (av. Navarro Reverter, 2) i en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans que preveu l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran d'anar acompanyades dels documents següents:  
a) Memòria explicativa del programa de treball que desenvoluparà el sol·licitant, incloent-hi una estimació econòmica (viatge, estada, matrícula, etc.).  
b) Títols exigits i certificats d'estudis realitzats anteriorment sobre matèries de la seua especialitat artística.  
c) Relació d'activitats professionals desenvolupades.  
d) Prova acreditativa dels contactes realitzats pel sol·licitant amb el centre o els centres proposats en la instància per al desenvolupament del seu programa de treball.  
e) En el cas que la sol·licitud siga per a un país estranger, el sol·licitant haurà d'indicar els idiomes que coneix i el seu respectiu nivell de coneixement.  
f) Caldrà fer constar també les subvencions o beques que s'hagen sol·licitat o hagen estat atorgades per altres administracions o ens públics o privats.  
g) Relació de beques rebudes en anys anteriors d'altres administracions o entitats per a realitzar cursos d'ampliació o perfeccionament de l'especialitat artística pròpia.  
h) Fotocòpia del document nacional d'identitat.  
i) Qualsevol altre document que, segons el parer del sol·licitant, puga servir per a valorar millor els seus mèrits, en relació amb els criteris de prioritat que s'estableixen més endavant.  
j) Còpia de la declaració de l'Impost sobre la Renda de les Persones Físiques corresponent a l'exercici fiscal de 1993 de la unitat familiar on estiga integrat a efectes fiscals el sol·licitant, segellada per alguna de les oficines habilitades pel Ministeri d'Hisenda.  
Els treballadors autònoms hauran d'aportar, a més, una còpia de l'estimació objectiva singular corresponent a l'any anterior.  
La no-aportació d'aquesta documentació fiscal redundarà en perjudici del sol·licitant, al qual li serà assignada la puntuació mínima, llevat que acredite suficientment que la unitat familiar a què pertany no percep les rendes mínimes a partir de les quals hi ha l'obligació de presentar declaració.  
k) Certificat d'empadronament.  
l) Documentació acreditativa de trobar-se al corrent de les obligacions tributàries i davant la Seguretat Social. Aquesta acreditació haurà de referir-se als dotze mesos anteriors a la data de sol·licitud de la beca.  
3. Si la sol·licitud no inclou totes les dades exigides o hi manca documentació acreditativa, s'instarà la persona interessada per tal que, dins el termini de deu dies, repare aquests defectes, amb l'advertència que, en cas contrari, la sol·licitud serà arxivada.  
En tot cas, el director general de Promoció Cultural podrà requerir els sol·licitants perquè faciliten qualsevol informació aclaridora que resulte necessària en relació amb els punts esmentats anteriorment.  
Cinquena. Criteris de prioritat  
1. Per a la concessió d'aquestes beques, s'hauran de tenir en compte els criteris de prioritat següents:  
a) Interès del programa de treball presentat.  
b) Activitats professionals realitzades fins aleshores. Currículum.  
c) Expedient acadèmic del sol·licitant.  
d) Adequació de l'activitat formativa amb la projecció professional del sol·licitant.  
e) Cursos i altres activitats de formació realitzats pel sol·licitant i relacionats amb la seua especialitat artística.  
2. Podran valorar-se també els recursos econòmics dels sol·licitants, de manera que s'afavoresca la situació d'aquells que compten amb ingressos personals o familiars inferiors.  
3. També podran considerar-se les despeses que comporte el desenvolupament del programa de treball proposat, especialment a l'hora de determinar l'import de la beca.  
Sisena. Resolució d'aquesta convocatòria  
1. A la vista de les sol·licituds presentades, es constituirà la comissió avaluadora prevista a continuació, la qual realitzarà la valoració i selecció d'aquestes tenint en compte els criteris de prioritat esmentats, i en tot cas abans del 31 de juliol de 1995.  
2. La comissió avaluadora estarà presidida pel director general de Promoció Cultural, i estarà integrada pel cap del Servei de Música, que en serà el vicepresident, i per tres vocals designats pel director general. Actuarà com a secretari, sense dret a vot, un funcionari de la Direcció General de Promoció Cultural.  
3. D'acord amb el dictamen emès per la comissió avaluadora, el director general de Promoció Cultural elevarà la proposta definitiva a la consellera de Cultura, a qui correspon la resolució d'aquesta convocatòria, que tindrà lloc abans del 15 de setembre de 1995. En el cas que la convocatòria no siga resolta en el termini previst anteriorment, es consideraran desestimades totes les sol·licituds.  
Setena. Obligacions dels beneficiaris  
1. Tots els beneficiaris d'aquestes beques estan obligats a:  
a) Començar les activitats per a les quals fou concedida la beca amb posterioritat a la data de publicació d'aquesta convocatòria en el Diari Oficial de la Generalitat Valenciana, i en tot cas abans del 31 d'octubre de 1995.  
b) Complir el programa de treball proposat en el termini previst.  
c) Si escau, comunicar per escrit, abans del 31 d'octubre de 1995, la renúncia a la beca concedida, quan no siga possible fer-ne ús en les condicions previstes en aquestes bases o per qualsevol altre motiu.  
d) Justificar documentalment la utilització de l'ajuda de la forma indicada en el número u de la base vuitena.  
e) Sol·licitar per escrit davant la Direcció General de Promoció Cultural el canvi de centre previst per al desenvolupament del programa de treball, quan l'esmentat centre no figure en la instància presentada, indicant els motius que determinen aquesta substitució.  
f) Presentar davant la Direcció General de Promoció Cultural, en el termini màxim d'un mes a partir del moment en què acabe el curs per al qual havia estat concedida la beca, i en tot cas abans del 31 de juliol de 1995, un certificat de les autoritats acadèmiques, professor o professors del centre o institució on es van dur a terme els estudis o treballs, que acredite la continuïtat i l'aprofitament del treball realitzat.  
A aquest certificat acadèmic caldrà afegir una memòria detallada sobre el desenvolupament i la realització del treball per al qual va ser concedida l'ajuda, i també una relació de les despeses produïdes durant aquest període de temps.  
g) Reintegrar l'import de la beca, una vegada cobrada, en els casos previstos en la base vuitena d'aquesta convocatòria.  
2. Els beneficiaris d'aquestes beques estan obligats a més a oferir un concert en el cas que els ho demane la Direcció General de Promoció Cultural, pel qual no rebran cap tipus d'ingrés extraordinari.  
3. Els beneficiaris se sotmetran a les actuacions de control financer que corresponguen a la Intervenció General de la Generalitat Valenciana, en relació amb l'ajuda concedida.  
Vuitena. Pagament de les beques  
1. El pagament de les beques es realitzarà d'una vegada, després de la justificació prèvia de la utilització d'aquestes, per a la qual cosa els beneficiaris hauran de presentar davant la Direcció General de Promoció Cultural els documents següents:  
a) Escrit signat pel beneficiari, i dirigit al director general de Promoció Cultural, en què aquest accepta la beca concedida.  
b) Document que acredite de manera suficient que el beneficiari ha estat acceptat o matriculat en el centre per al qual va sol·licitar la beca.  
c) Document que acredite que el beneficiari ha realitzat el curs o està realitzant-lo.  
Els documents esmentats en els apartats b i c anteriors hauran d'estar subscrits per l'autoritat acadèmica del centre corresponent.  
2. La justificació anterior s'haurà de realitzar abans del 15 de novembre de 1995. Les beques no pagades per falta de justificació seran anul·lades sense més tràmit a partir d'aquesta data i els beneficiaris perdran el dret a cobrar-les.  
3. Aquestes beques són incompatibles amb qualsevol altra que es puga concedir per a la mateixa o similar activitat.  
4. La Conselleria no abonarà aquestes beques en el cas que els beneficiaris incomplesquen alguna de les seues obligacions.  
També serà procedent el reintegrament de la beca en els casos en què es justifique que el beneficiari no posseïa les condicions exigides en el moment de la concessió o quan es demostre l'incompliment de la finalitat per a la qual fou atorgada aquesta ajuda.  
5. La conselleria podrà exigir el reintegrament de la beca una vegada pagada, amb els interessos de demora que pertoquen, en els casos en què s'acredite l'incompliment d'alguna de les obligacions dels beneficiaris d'aquestes ajudes, especialment les citades en els apartats b, d i f del número u i número dos de la base anterior.  
6. Pel que fa a allò que no haja estat previst en aquestes bases, caldrà atenir-se al que disposa el Decret 108/1992, de 6 de juliol, del Govern Valencià.  
ANNEX II  
Model d'instància  
Sol·licitud de beca per a assistència a cursos de perfeccionament musical i de cant  
(Ordre de la Conselleria de Cultura de de 1995)  
1. Dades personals  
Nom:  
Cognoms:  
Data de naixement:  
NIF:  
Adreça: carrer o plaça  
CP: Localitat:  
Província:  
Telèfon:  
2. Dades professionals  
Titulacions que posseeix:  
Títol:  
Especialitat:  
Centre:  
Títol:  
Especialitat:  
Centre:  
3. Curs a què desitja assistir  
Nom del curs:  
Director o professor:  
Nom del centre:  
Adreça:  
Localitat: País:  
CP:  
Data de realització del curs:  
4. Modalitat de la beca que sol·licita  
[] Modalitat A: Cursos d'una durada màxima d'un mes a Espanya o a l'estranger.  
[] Modalitat B: Cursos d'una durada màxima de deu mesos (curs acadèmic) a Espanya o a l'estranger.  
5. Dades bancàries  
Entitat (núm. i codi):  
sucursal (codi):  
Adreça:  
Municipi:  
Núm. del c/c o la llibreta:  
Titular del compte:  
Sol·licite prendre part en la convocatòria de beques per a l'assistència a cursos de perfeccionament musical i de cant, i em compromet, en el cas que se me'n concedesca una, a complir els requisits i les obligacions prevists en les bases d'aquesta convocatòria.  
   
..., ... de ... de 1995  
Signatura  
DIRECCIó GENERAL DE PROMOCIó CULTURAL  
Av. de Campanar, 32, 46785 València


Còpia Permalink ELI